stanford-oval/wikipedia huggingface dataset:
בישופות ורדן
היסטוריה

נחלה זו כללה גם את הקרקעות של כנסיית ורדן על רכושה לאורך נהר המוזל. על פי דיווח של כרוניסט, שנכתב בסביבות שנת 900, הגיע המלך המרובינגי כילדברט השני (575–596) לביקור בוורדן. לא היה מספיק יין לשרת את המונרך והבישוף אגריקוס היה נבוך מאוד. אולם אלוהים גמל לו על מעשיו הטובים והגדיל באורח פלא את כמות היין. המלך העניק לאגריקוס מוורדן את שלוס ולדנץ כנחלה של ורדן "בגלל היין".  בסביבות 1156 אישר פרידריך ברברוסה את החזקה של הבישוף אלברט הראשון מוורדן בטירה יחד עם האדמה שמסביב.
סיפור לפיו פטר (774–798), יורשו של מדלבאוס, קיבל לורדות חילונית של הדיוקסיה על ידי קרל הגדול, אך הדבר אינו מקובל עוד.
בגלל הרס הארכיון בשריפה, הזמין הבישוף דדון (880-923) את כרוניקה של הבישופים של ורדן (לט') מברטריוס, נזיר בנדיקטיני. זה המשיך עד 1250 על ידי נזיר שני, לורנס, ומאוחר יותר על ידי סופר אנונימי.
מרכיב מרכזי במדיניות הפנים של הקיסר אוטו הראשון היה לחזק את השלטונות הכנסייתיים על חשבון האצולה שאיימה על כוחו. לשם כך מילא את שורות האפיסקופות בקרוביו שלו ובפקידים נאמנים. כמגן האמונה הוא השקיע בהם את סמלי משרדיהם, הרוחניים והחילוניים, ולכן מונו אנשי הדת כווסאלים שלו באמצעות טקס ציון לשבח. ההיסטוריון נורמן קנטור מסכם: "בתנאים אלה הבחירות הפקידותיות הפכו לפורמליות גרידא באימפריה האוטונית." הבישוף של ורדן, שמונה על ידי אוטו, היה נאמן לחלוטין לקיסר.
בשנת 990 הורה הבישוף היימונט על בניית קתדרלה חדשה על פי התוכנית הרומנו-ריינית: ספינה, שני טרנספטים, שני אפסיסים מנוגדים, שלכל אחד מהם שני מגדלי פעמונים. הקיסר אוטו השלישי העניק את התואר "רוזן" לבישוף היימונט (990–1024) ולממשיכי דרכו ב-997. לבישופים הייתה הזכות למנות "רוזן לכל החיים" (comte viager) חילוני, בכפוף תאורטית לסמכותו של הבישוף. רוזנים אלו נבחרו ממשפחת האצילים של הארדנים. היה סכסוך תכוף בין הרוזן והבישוף.
עם נישואיו של פיליפ הרביעי עם ז'אן הראשונה, מלכת נווארה, בתו של הרוזן משמפאן, לורן ובמיוחד ורדן הפכו למוקד תמיכה עיקרי לכתר צרפת. לאחר 1331, מינוי הבישופים נשלט על ידי מלך צרפת ולא על ידי הקיסר.
הבישופות סופחה לצרפת ב-1552; זה הוכר על ידי האימפריה הרומית הקדושה בשלום וסטפאליה של 1648. היא הייתה אז חלק ממחוז שלושת הבישופויות.
הערות שוליים

↑  "The first Lords of the Castle and the early Counts of Veldenz", Schloss Veldenz
1 2 3  Goyau, Georges. "Diocese of Verdun". The Catholic Encyclopedia. New Advent. נבדק ב-26 באפריל 2013. {{cite encyclopedia}}:  (עזרה)
↑  Cantor, Norman F. (1994). The Civilization of the Middle Ages. p. 213, Harper Perennial. מסת"ב 978-0-06-092553-6
1 2 3  ""Verdun, a rich history", Verduntourisme". אורכב מ-המקור ב-2016-03-10. נבדק ב-2016-03-09.
מדליית דרווין

| --- | --- |

 תיאור:  פרס בביולוגיה
 מדינה:  הממלכה המאוחדת 
 הגוף המעניק:  החברה המלכותית 
 תקופת הפרס:  1890–הווה (כ־134 שנים) 
 נקרא על שם:  צ'ארלס דרווין 
 אתר רשמי
 
מדליית דרווין (באנגלית: Darwin Medal) הוא פרס המוענק על ידי החברה המלכותית בכל שנה זוגית עבור "עבודה מצוינת בתחום הנרחב של ביולוגיה שבו פעל צ'ארלס דרווין". הפרס הנקרא על שם צ'ארלס דרווין, הוענק לראשונה בשנת 1890.
מועמדים לקבלת המדליה חייבים להיות אזרחים של אחת ממדינות חבר העמים הבריטי, או שחיים באחת המדינות לפחות שלוש שנים.
הפרס כלל עד שנת 2018, מדליה ומענק כספי של 1000  לירות שטרלינג. החל משנת 2018 המדליה ניתנת בתדירות שנתית וכוללת מענק כספי על סך 2000 לי"ש.
בין מקבלי הפרס

1890 - אלפרד ראסל וולאס
1892 - ג'וזף דולטון הוקר
1894 - תומאס הנרי האקסלי
1896 -  ג'ובאני בטיסטה גראסי
1898 - קרל פירסון
1900 - ארנסט הקל
1902 - פרנסיס גולטון
1904 - ויליאם בייטסון
1906 - הוגו דה וריס
1908 - אוגוסט וייסמן
1910 - רולנד טרימן
1932 - קרל קורנס
1948 - רונלד פישר
1952 - ג'ון הלדיין
1962 - ג'ורג' גיילורד סימפסון
1976 - שרלוט אאורבך
1984 - ארנסט מאייר
1992 - מוטואו קימורה
1996 - ג'ון סלסטון
2016 - קרוליין דין
2018 - ויליאם ג'ורג' היל (אנ')
2019 - פיטר וויליאם הרולד הולנד (אנ')
2020 - רוברט א מרטינס (אנ')
2021 - דולף שלוטר (אנ')
2022 - מרטין אמבלי (אנ')
2023 - פיטר קמפבל
גרזן מקור הברווז

גרזן מקור הברווז מלמעלה ומהצד (התמונה למטה)
שיירה של שמים יורדת למצרים בציור מבני חסן
גרזן מקור הברווז (Duck bill axe) הוא גרזן עשוי ברונזה, שהופיע במזרח התיכון בראשית תקופת הברונזה התיכונה 2 (1550-2000 לפנה"ס). גרזן זה התפתח טיפולוגית מגרזן העיניים (fenestrated axe) שהיה בשימוש בתקופת הברונזה הביינימית (2000-2300 לפנה"ס).
הגרזן נמצא בחפירות בארץ ישראל. בין השאר, שלושה גרזני "מקור הברווז" התגלו בקברים מתקופת הברונזה התיכונה IIA באתר הארכאולוגי חפירות גשר ליד קיבוץ גשר.
גרזן זה מצויר בציור קיר בקבר בני חסן שבמצרים התיכונה; בציור נראה איש שמי מחזיק את הגרזן בצורה הפוכה, דבר שמלמד כנראה שפניו לשלום.
גרזן זה מופיע גם בידו של חבדד, אחיו של נסיך כנען, באחת מהחריטות שנתגלו בסרביט אל-ח'אדם, אזור מכרות הטורקיז בסיני, שבו נתגלה הכתב האלפביתי הקדום ביותר הידוע לנו, מהאלף השני לפנה"ס.
הערות שוליים

↑  Y. Garfinkel and S. Cohen. 2007. The Early Middle Bronze Cemetery of Gesher. Final Excavation Report. AASOR 62. Boston: American Schools of Oriental Research.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
גרזן מקור ברווז שנמצא בתל כברי
רפאל שוץ

| --- | --- |

רפאל שוץ, 2017
 לידה:  31 באוקטובר 1957 (בן 66) פתח תקווה, ישראל
 מדינה:  ישראל ישראל
 מקום מגורים:  רמת גן
 השכלה:  בוגר היסטוריה ומדעי המדינה באוניברסיטת בר-אילן
 מקצוע:  דיפלומט
 תפקיד:  שגריר ישראל בוותיקן בעבר: שגריר ישראל בנורווגיה ושגריר לא תושב באיסלנד  שגריר ישראל בספרד ושגריר לא תושב באנדורה  שגריר ישראל בקולומביה
 בת זוג:  מיכל
רפאל שוץ (נולד ב-31 באוקטובר 1957) הוא דיפלומט ישראלי המכהן כשגריר ישראל בוותיקן. לפני כן כיהן כשגריר ישראל בנורווגיה ושגריר לא תושב באיסלנד וכן כשגריר ישראל בספרד ובקולומביה.
ביוגרפיה

שוץ נולד בפתח תקווה שבישראל ושירת בצה"ל כתותחן נ"מ. למד היסטוריה ומדעי המדינה באוניברסיטת בר-אילן.
ב-1983 התקבל לקורס הצוערים במשרד החוץ. ב-1985 הוצב לתפקידו הראשון במשרד החוץ כעוזר למנכ"ל. ב-1987 יצא לתפקיד ראשון בשגרירות ישראל בצ'ילה ושירת כמזכיר ראשון עד 1991. מ-1991 ועד 1999 טיפל בקשרי ישראל עם טורקיה, יוון וקפריסין, תחילה כעובד הדסק ומאוחר יותר כמנהל מחלקת דרום אירופה. ב-1999 מונה כשגריר ישראל בקולומביה תפקיד אותו ביצע עד 2001. בשנים 2001 עד 2003 היה מנהל מחלקת מרכז אירופה. ב-2003 מונה כסמנכ"ל משרד החוץ, ראש האגף לקשרי תרבות ומדע. ב-2005 מונה כראש אגף התיאום ומנהל לשכת המנכ"ל. בשנים 2007 עד 2011 כיהן כשגריר ישראל בספרד ושגריר לא תושב באנדורה. ב-2011 מונה לסמנכ"ל משרד החוץ, ראש אגף אירופה. החל מ-2014 כיהן כשגריר ישראל בנורווגיה וכשגריר לא תושב באיסלנד. ב-16 באוגוסט 2018 סיים את תפקידו כשגריר בנורווגיה. בנובמבר 2021 הגיש את כתב האמנתו לאפיפיור פרנציסקוס.
שוץ נשוי למיכל ומוכר כחובב כדורגל ואוהד מושבע של הפועל תל אביב.
ניקיטה ליונס

| --- | --- |
אין תמונה חופשית
 לידה:  5 באוגוסט 1999 (גיל: 25) לאס וגאס, נבדה, ארצות הברית
 שם במה:  פיית' פיית' ג'פריס פיית'י ג'יי פיית' דה ליונס ניקיטה ליונס
 משקל:  70 ק"ג
 גובה:  1.72 מטר
 לאום:  אמריקאי
 קריירה מקצוענית:  11 באוקטובר 2018 – הווה (6 שנים)
 מאמנים:  סלינה מייג'ורס
 ליגות:  WWE
פיית' מארי ג'פריס (באנגלית: Faith Marie Jefferies; נולדה ב-5 באוגוסט 1999) הידועה יותר בשם הבמה שלה, ניקיטה ליונס היא מתאבקת אמריקאית, המופיעה בארגון ההיאבקות WWE, בתוכנית NXT. ג'פריס הופיעה בארגון ההיאבקות Women of Wrestling‏ (WOW) תחת שם הבמה פיית' דה ליונס.
ביוגרפיה

ג'פריס נולדה בלאס וגאס, נבדה ב-5 באוגוסט 1999 וגדלה בהוליווד, קליפורניה. ג'פריס היא אפרו אמריקאית למחצה מצד הסב שלה. היא החלה להתאמן בטאקוונדו כשהייתה בגיל ארבע. בגיל שמונה, היא השיגה חגורה שחורה באמנות לחימה זו.
קריירת היאבקות מקצועית > Women of Wrestling‏ (2019–2021)

זמן קצת לאחר שסיימה את לימודיה בבית ספר התיכון בשנת 2017, ג'פריס החלה להתאמן בענף ההיאבקות המקצועית תחת הדרכתה של סלינה מייג'ורס. היא הופיעה לראשונה בארגון היאבקות הנשים Women of Wrestling‏ (WOW) תחת שם הבמה פיית' דה ליונס. בקיץ 2021, ג'פריס השתתפה במבחני הקבלה של ארגון ההיאבקות WWE אשר התקיימו בלאס וגאס, כשבתום המבחנים הוצע לה חוזה פיתוח.
קריירת היאבקות מקצועית > WWE‏ (2021–היום)

לאחר שחתמה על חוזה ב-WWE בקיץ 2021, קרב הבכורה של ג'פריס היה ב-31 בדצמבר 2021 בפרק של התוכנית 205 לייב תחת שם הבמה ניקיטה ליונס, כשרשמה הפסד לאמארי מילר. קרב הבכורה שלה ב-NXT היה בפרק של התוכנית ב-22 בפברואר 2022, כשגברה על קיילה אינלאי (המוכרת יותר בשם הבמה קיאנה ג'יימס). בחודש אפריל, ליונס נכנסה לפיוד עם לאש לג'נד, כשהיא ניצחה אותה ב-5 וב-26 באפריל בקרבות יחידים במסגרת פרקי התוכנית NXT. באירוע 'Spring Breakin, שנערך ב-3 במאי, היא חברה לשורות קורה ג'ייד, כשהשתיים ניצחו את לג'נד ונטליה בקרב זוגות. ב-10 במאי בפרק של התוכנית NXT, ליונס השתתפה בטורניר הפריצה לנשים של NXT ואף גברה על אריאנה גרייס בסיבוב הראשון. ב-24 במאי, דווח שליונס הוסרה מן הטורניר לאחר שספגה פציעה, שהתבררה לאחר מכן שהיא סבלה מקרע חלקי ברצועה הצידית בברך. ליונס חזרה להופיע ב-28 ביוני בפרק של התוכנית NXT, כשניצחה את אלופת הנשים של NXT, מנדי רוז כתוצאה מפסילה.
ב-19 ביולי בפרק של התוכנית NXT, ליונס השתתפה בבאטל רויאל בן עשרים משתתפות אשר קבע את הטוענת לכתר לאליפות הנשים של NXT, שבו היא הספיקה להדיח את קיידן קרטר וקיאנה ג'יימס לפני שהודחה על ידי טיפאני סטרטון. ב-8 באוגוסט בפרק של התוכנית Raw, נודע שליונס תצטוות לשורות זואי סטארק לטרוניר על אליפות זוגות הנשים של ה-WWE, שהייתה ללא אלופות זוגות פעילות מאז חודש מאי. ב-19 באוגוסט בפרק של התוכנית סמאקדאון, ליונס ושותפתה הוסרו מן התחרות, זאת לאחר שסטארק סבלה מזעזוע מוח ימים ספורים לפני כן במהלך קרב על אליפות הנשים של NXT. ב-8 בנובמבר בפרק של התוכנית NXT,  ליונס וסטארק כשלו בניסיונן לזכות באליפות זוגות הנשים של NXT לאחר שנחלו הפסד לקיידן קרטר וקטאנה צ'אנס; לאחר הקרב, ליונס הותקפה על ידי סטארק. ליונס הפסידה לאותה סטארק ב-20 בדצמבר בפרק של התוכנית NXT ואף נפצעה על ידי בלייר דבנפורט ב-24 בינואר 2023 בפרק של התוכנית NXT. ליונס שבה למרקע לאחר היעדרות של כמעט שנה ב-5 בדצמבר בפרק של התוכנית NXT, כשתקפה את דבנפורט. שבוע לאחר מכן, היא ערכה את חזרתה לזירה כשחברה לליירה ואלקיריה לקרב זוגות מול בלייר דבנפורט וקורה ג'ייד, שבו ליונס וואלקיריה היו בצד המפסיד. במרץ 2024, דווח שליונס סבלה מפציעה נוספת. היא חזרה לפעילות בזירה ב-27 בספטמבר במהלך מופע בשידור חי של NXT בדבנפורט, פלורידה.
הערות שוליים

↑  הכירו את פיית' ג'פריס
↑  הכירו את לוחמת ה-MMA והדוגמנית פיית' ג'פריס
↑  פיית' ג'פריס ואייזק אודוגבסן קיבלו חוזה פיתוח מטעם ה-WWE במהלך מבחני הקבלה של הארגון בלאס וגאס
↑  ניקיטה ליונס הוסרה מן טורניר הפריצה לנשים של NXT בעקבות פציעה
↑  ניקיטה ליונס חושפת שיש לה קרע חלקי ברצועה הצידית של הברך
↑  ניקיטה ליונס מושבתת למספר חודשים עקב פציעה נוספת
↑  ניקיטה ליונס חוזרת מפציעה לאחר שמונה חודשי היעדרות
מאין באנו? מה אנחנו? לאן אנו הולכים?

| --- | --- |

 מידע כללי
 צייר:  פול גוגן
 תאריך יצירה:  1897-1898
 טכניקה וחומרים:  שמן על בד
 ממדים בס"מ
 רוחב:  374.6 ס״מ 
 גובה:  139.1 ס״מ 
 נתונים על היצירה
 זרם אמנותי:  פוסט-אימפרסיוניזם 
 מספר יצירה:  36.272 (המוזיאון לאמנות (בוסטון)) 
 מיקום:  המוזיאון לאמנות, בוסטון
 
"מאין באנו? מה אנחנו? לאן אנו הולכים?" (בצרפתית: D'où venons-nous? Que sommes-nous? Où allons-nous?) הוא ציור מאת הצייר הצרפתי פול גוגן.
ההיסטוריה של הציור

את הציור יצר גוגן בשנת 1897 בטהיטי, אליה עקר בשנת 1891 במטרה להתרחק מן החברה האירופית. בשנת 1898 שלח גוגן את הציור לצייר ולאספן הצרפתי ז'ורז דניאל דה מונפריד (אנ') . הציור נמכר מספר פעמים עד שנקנה בשנת 1936 על ידי מוזיאון בוסטון לאמנויות יפות (אנ') בעבור 80,000 דולר.
תיאור

הציור, בעל המבנה הפנורמי, מציג קבוצה של 13 דמויות אנושיות הנמצאות בטבע הפרימיטיבי של טהיטי. הדמויות מצוירות בסגנון אקספרסיבי, אולם הן שומרות על תלת-הממדיות שלהן. גוני העור של הדמויות נע בין צהוב לחום, דבר המגיש את תפיסתן כפרימיטיבית. אף על פי שאין בציור תיאור פרספקטיבי או תיאור נפילת הצל של הדמויות על גבי הקרקע, עדיין מורגשת הכוונה לתיאור מרחב, הנחסם על ידי עצים ותיאור נוף במישור האחורי של הציור. במרכז הציור מופיעה דמות גבר בעלת גוון עור צהוב הלובשת אזור חלציים מבד לבן. היא מתוארת לכל גובהו של הציור ומדגישה את מבנה הקומפוזיציה.
באחד ממכתביו המתאר את הציור, כותב גוגן כי יש להתבונן בציור מן הימין אל השמאל. הוא מתאר את הדמויות השונות כמעלות את השאלות האונטולוגיות בקשר למהות הקיום האנושי. לפי כתיבתו משמש האליל הכחול כייצוג של "המעבר" ואילו האישה הזקנה בקצה השמאלי של הציור נמצאת במצב "קרוב למוות".
הערות שוליים

↑  ראו: "מאין באנו? מה אנחנו? לאן אנו הולכים?", אתר המוזיאון לאמנות, בוסטון (באנגלית).
| --- | --- |
בקרת זהויות :  BnF: cb13750370t (data)
נלי מקיי

| --- | --- |

 לידה:  13 באפריל 1982 (בת 42) לונדון, אנגליה
 שם לידה:  נל מארי מקיי
 מוקד פעילות:  מנהטן, ניו יורק, ניו יורק
 תקופת הפעילות:  מ-2003 
 מקום לימודים:  בית הספר מנהטן למוזיקה 
 עיסוק:  זמרת, פזמונאית, שחקנית
 סוגה:  פופ רוק, פופ, ג'אז, רגאיי
 כלי נגינה:  שירה, פסנתר, יוקללי, צ'לו, קסילופון, גלוקנשפיל
 חברת תקליטים:  קולומביה רקורדס
 פרסים והוקרה:  פרס עולם התיאטרון (2006)  פרס ג'נסיס 
 www.nelliemckay.com
 פרופיל ב-IMDb
 
נלי מקיי (באנגלית: Nellie McKay, נולדה ב-13 באפריל 1982) היא זמרת, פזמונאית ושחקנית אמריקאית אשר הייתה בעברה סטנד-אפיסטית, הידועה בזכות אלבומי שיריה והופעת הבכורה שלה בשנת 2006 על בימת ברודוויי במחזמר "אופרה בגרוש". המוזיקה של מקיי היא מסגנונות מוזיקליים שונים: ג'אז, ראפ, דיסקו ופאנק.
קריירה

בשנת 2003 הקליטה מקיי את אלבומה Get Away from Me (מילולית: "התרחק ממני") עם המפיק ג'ף אמריק. שם האלבום הוא משחק מילים על אלבומה של נורה ג'ונס Come Away With Me. חוזה ההקלטה המקורי עם קולומביה רקורדס היה לאלבום ובו 13 שירים אולם מקיי שכנעה את חברת התקליטים להוציא אלבום כפול.
אלבום הבכורה יצא לחנויות בפברואר 2004 וזכה לביקורות מהללות. היא יצאה לסיבוב הופעות בארצות הברית ביולי 2004 כמופע חימום לזמרת אלאניס מוריסט. מקיי אף כתבה ושרה מספר שירים לסרט "השמועה אומרת ש...", אשר יצא לאקרנים בשנת 2005 בכיכובה של ג'ניפר אניסטון.
באוקטובר 2006 יצא אלבומה Pretty Little Head בהוצאה פרטית. אף זה היה אלבום כפול וליווה אותו ספרון בן 44 עמודים.
בשנת 2006 הופיעה מקיי לראשונה על בימת ברודוויי במחזמר אופרה בגרוש בתפקיד פולי. על תפקידה זכתה בפרס Theatre World Award.
בספטמבר 2007 שוחרר אלבומה השלישי, Obligatory Villagers. באלבום תשעה שירים בלבד ואורכו 30 דקות. היה זה אלבומה הקצר ביותר עד היום. באוקטובר 2009 יצא אלבומה Normal as Blueberry Pie - A Tribute to Doris Day ובו 12 גרסאות כיסוי לשיריה של דוריס דיי ושיר מקורי אחד. בספטמבר 2010 יצא אלבומה החמישי Home Sweet Mobile Home.
בשנת 2009 היא השתתפה בביצוע שיר של להקת טאלי הול.
מקנזי וגה

| --- | --- |
אין תמונה חופשית
 לידה:  10 בפברואר 1994 (בת 30) לוס אנג'לס, קליפורניה, ארצות הברית 
 שם לידה:  Makenzie Jade Vega 
 מדינה:  ארצות הברית 
 תקופת הפעילות:  מ-1999 
 מקום לימודים:  בית הספר לורל ספרינגס 
 בן או בת זוג:  Blair Norfolk 
 פרופיל ב-IMDb
 
מקנזי ג'ייד וגה נורפוק ׁ(באנגלית: Makenzie Jade Vega Norfolk ; נולדה ב-10 בפברואר 1994 ) היא שחקנית אמריקאית.
ביוגרפיה

וגה נולדה בלוס אנג'לס, קליפורניה. אביה, ברוך וגה, הוא צלם אופנה קולומביאני שהיה מודיע של המנהל לאכיפת סמים, ואמה, ג'ינה רו, היא דוגמנית לשעבר. היא אחותה הצעירה של השחקנית אלקסה פנאוגה.
קריירה

בגיל חמש, גילמה וגה את אחת מילדיה של טדי קוקרן (ג'ינה דייוויס) בתוכנית המופע של ג'ינה דייוויס. בשנת 2000, היא לוהקה לתפקיד אנני, בת משפחת קמפבל בסרט חתונה על תנאי. בשנה שלאחר מכן, שיחקה בסרט Made שבו כיכבו וינס ווהן, ג'ון פאברו ופמקה ינסן.
בשנת 2004 היא שיחקה בתפקיד בתם של ד"ר לורנס גורדון (קרי אלווס) ואליסון גורדון (מוניקה פוטר) בסרט האימה המסור. בשנת 2005 שיחקה וגה בסרט עיר החטאים, בו גילמה את ננסי קאלהאן הצעירה, לצד ברוס וויליס.
בשנת 2006 הופיעה בסרט אני והמזל שלי בתור קייטי, בו כיכבו לינדזי לוהן וכריס פיין. באותה שנה שיחקה בשובר הקופות "אקס-מן 3: המפלט האחרון."
בשנת 2009 החלה לשחק בתפקיד ראשי בסדרת הדרמה המשפטית, האישה הטובה. בסדרה גילמה וגה את בתה של אלישיה פלורק (ג'וליאנה מרגוליס). ב-2015 לוהקה וגה לתפקיד הראשי בסרט המותחן פנדר בנדר, שהוקרן בבכורה בערוץ צ'ילר ביוני 2016.
חיים אישיים

וגה התחתנה עם הדוגמן האוסטרלי בלייר נורפוק ב-4 בפברואר 2017, בחתונה סודית, עליה הכריזו בני הזוג בפומבי שלושה שבועות לאחר מכן.
פילמוגרפיה

| שנה | סרט צילום | תפקיד | הערות |
| --- | --- | --- | --- |
| 2000 | חתונה על תנאי | אנני קמפבל |  |
| 2001 | Made | קלואי |  |
| 2004 | המסור | דיאנה גורדון |  |
| 2004 | צ'סטאנט: גיבור סנטרל פארק | סאל |  |
| 2005 | עיר החטאים | ננסי קלהאן הצעירה |  |
| 2006 | אני והמזל שלי | קייטי הרדין |  |
| 2006 | אקס-מן 3: המפלט האחרון | מיסטיק |  |
| 2007 | לך תבין נשים | פייג' הארדוויק |  |
| 2016 | פנדר בנדר | הילרי |  |
| שנה | כותרת | תפקיד | הערות |
| --- | --- | --- | --- |
| 1999 | Dr. Quinn Medicine Woman: The Movie | מריה | סרט טלוויזיה |
| 2000–2001 | המופע של ג'ינה דייוויס | אלייזה | תפקיד ראשי |
| 2006 | Justice | מארי היקס | פרק אחד |
| 2007 | הלוחשת לרוחות | בקה | פרק אחד |
| 2009 | ER | urv | פרק אחד |
| 2009–2016 | האישה הטובה | גרייס פולרק | תפקיד ראשי (עונה 1–6) תפקיד חוזר (עונה 7) |
| 2014 | The Assault | סם גליסון | סרט טלוויזיה |
| 2016 | Pretty Little Dead Girl | אמה מילר | סרט טלוויזיה |
| 2016 | Heartbeat | - | פרק אחד |
| 2017 | Tomboy | טורי | סרט טלוויזיה |
| 2018 | The Beach House | Toy Sooner | סרט טלוויזיה |
| 2018 | 13 סיבות | שרה קרלין | פרק אחד |
| 2018 | Love, of Course | קארה | סרט טלוויזיה |
| 2020 | InstaPsycho | קלי ראיין | סרט טלוויזיה |
הערות שוליים

↑  "Makenzie Jade Vega Norfolk (@makenzievega) • Instagram photos and videos". www.instagram.com (באנגלית). נבדק ב-2019-06-27.
1 2  "Makenzie Vega". Hollywood.com. נבדק ב-2017-03-13.
↑  De Cordoba, Jose, "Fashion Photographer Scored Millions As an Informant, but Was Justice Served?", The Wall Street Journal, December 7, 2000
↑  Gerardo Reyes (7 בספטמבר 2009). "Ex-spy has price on head, ache in heart". Miami Herald. נבדק ב-2011-03-08. Alexa Vega 21 is his oldest daughter with former Miami model Gina Rue With about 40 films in her career Alexa is mostly known for her role in the Spy Kids ... {{cite news}}:  (עזרה)
↑  Amaris Castillo (7 בנובמבר 2011). "Introducing Makenzie Vega from 'The Good Wife'". Latina. נבדק ב-2016-05-16. {{cite web}}:  (עזרה)
↑  "RE: Questions for Miss Alexa Vega". alexa-vega.com. אורכב מ-המקור ב-27 ביוני 2010. נבדק ב-20 באוגוסט 2006. My father's side is Colombian (Bogota)... and I don't know why they said my mom was Italian. lol... She's not. My family and I were trying to figure out what my mom was, but we can only go back to 5 generations and they were all from Florida. haha. so .. Floridian? ahhah... my moms last name is French though. {{cite web}}:  (עזרה)
↑  "Alexa Vega Biography". Film Reference.
↑  Cynthia Loggia (23 במאי 2000). "Alexa and Makenzie Vega". Variety. נבדק ב-2016-05-16. {{cite web}}:  (עזרה)
↑  Joe Leydon (10 בדצמבר 2000). "Review: 'The Family Man'". Variety. נבדק ב-2016-05-16. {{cite web}}:  (עזרה)
↑  "It's Evening in America". Vanity Fair. May 2012. Page 158.
↑  Kate Stanhope (9 במאי 2016). "'The Good Wife': What's Next for the Cast". The Hollywood Reporter. נבדק ב-2016-05-16. Makenzie Vega (Grace): A series regular for six of the show's seven seasons, the younger (fictional) Florrick child still played an important role in the finale... {{cite web}}:  (עזרה)
↑  Clark Collis (4 בנובמבר 2015). "The Good Wife actress Makenzie Vega joins cast of horror-thriller Fender Bender". Variety. נבדק ב-2016-05-16. {{cite web}}:  (עזרה)
↑  "Makenzie Vega and Blair Norfolk get married". Brampton Guardian. 27 בפברואר 2017. נבדק ב-27 בפברואר 2017. {{cite web}}:  (עזרה)
| --- | --- |
בקרת זהויות :  PLWABN: 9810666179405606  GND: 1062206037  ISNI: 0000 0000 7743 7519  LCCN: no2010037710  NTA: 38119194X  SUDOC: 259869678  VIAF: 108032473   WorldCat (עם VIAF): 108032473
אגבאריה

אַגְבָּארִיָּה (בערבית: اغبارية; תעתיק מדויק לעברית: אע'באריה) הוא שם המשפחה הערבי הנפוץ בישראל.
שם המשפחה אגבאריה מגיע ככל הנראה משמה של העיר אע'בר על גבול סעודיה-תימן של ימינו. המשפחה היגרה מאזור תימן לירדן, כנראה בשל סכסוכי שבטים, לאחר מכן התנחלה באזור שכם, עד שהגיעה לבסוף לאום אל-פחם. המשפחה התיישבה באום אל-פחם בשכונה הנושאת את השם שכונת אלאגבאריה, והיא כוללת את המשפחות מוסא, בשיר, מוחמד, ח'ליפה.
אישים

איימן אגבאריה (יליד 1968) – משורר, מחזאי ומרצה ערבי–ישראלי
חסן אגבאריה (יליד 1967) – איש חינוך ישראלי
עפו אגבאריה (יליד 1949) – פוליטיקאי ערבי–ישראלי
פואד אגבאריה (יליד 1981) – אמן ערבי–ישראלי
ריאד אגבריה (יליד 1959) – פרופסור לפרמקולוגיה
הערות שוליים

↑  מה שם המשפחה הכי נפוץ בישראל?, באתר ‏מאקו‏, 4 בפברואר 2019
↑  اغبارية, באתר עיריית אום אל פחם הישן, ארכיון (בערבית)
ערך זה הוא קצרמרבנושא ישראל. אתם מוזמנים לתרום לוויקיפדיה ו.
לחיים טיש ל"ג בעומר (אלבום)

| --- | --- |
 אלבום אולפן מאת יוסף משה כהנא
 יצא לאור:  2010
 מקום הקלטה:  ישראל
 סוגה:  מוזיקה חסידית, ניגונים חסידיים
 שפה:  עברית, יידיש
 אורך:  מחרוזת 1 - 19:24  מחרוזת 2 - 11:41  מחרוזת 3 - 12:37  מחרוזת 4 - 07:06  מחרוזת 5 - 12:42
 חברת תקליטים:  לחיים הפקות
 הפקה:  יוסף משה כהנא
 
לחיים טיש ל"ג בעומר הוא אלבום ניגונים חסידיים הכוללים את ניגוני מירון, האלבום הוא חלק מסדרת האלבומים לחיים טיש. האלבום כולל 27 רצועות מחולקות ל-5 מחרוזות. האלבום הופק על ידי יוסף משה כהנא וחברת לחיים הפקות, כשעל ההפצה חברת התקליטים גרינטק. על העיבוד המוזיקלי חיים מנחם הרטמן.
באלבום משתתפים הבעלי מנגנים משה שטעקעל, יוסף משה כהנא, יעקב יהודה דסקל, מקהלת הילדים פרחי לחיים, ילד הפלא משה מייער ונגן הקלרינט חיליק פרנק.
את עטיפת האלבום עיצבו בסטודיו של מלכות וקסברגר.
רשימת רצועות > מחרוזת א' בר יוחאי

| מס' | שם | משך |
| --- | --- | --- |
| 1. | בר יוחאי  | 1:42 |
| 2. | ואמרתם  | 3:06 |
| 3. | אמר ר' עקיבא  | 1:59 |
| 4. | לכבוד - פתחו  | 4:17 |
| 5. | אמר ר' עקיבא  | 0:58 |
| משך כולל: | משך כולל: | 19:24 |
רשימת רצועות > מחרוזת ב' אמר ר' עקיבא

| מס' | שם | משך |
| --- | --- | --- |
| 6. | אמר ר' עקיבא - שו"ת  | 2:49 |
| 7. | מי לכם פה  | 1:28 |
| 8. | מי שמאמין  | 2:48 |
| 9. | מירוני עתיק  | 0:59 |
| 10. | בר יוחאי  | 1:13 |
| 11. | בר יוחאי  | 0:28 |
| 12. | לעשות נחת רוח  | 1:52 |
| משך כולל: | משך כולל: | 11:41 |
רשימת רצועות > מחרוזת ג' חלאקה

| מס' | שם | משך |
| --- | --- | --- |
| 13. | ותגדלם  | 3:18 |
| 14. | לא ימושו מפיך  | 2:35 |
| 15. | יקום פורקן  | 3:34 |
| 16. | זרעא חייא  | 3:09 |
| משך כולל: | משך כולל: | 12:37 |
רשימת רצועות > מחרוזת ד' ניגוני מירון

| מס' | שם | משך |
| --- | --- | --- |
| 17. | ניגון אבו'ס חצר  | 1:01 |
| 18. | ניגון הר מירון  | 1:21 |
| 19. | ניגון מירון דרוזי  | 2:02 |
| 20. | ניגון איפה יוסל'ה  | 2:33 |
| משך כולל: | משך כולל: | 07:06 |
רשימת רצועות > מחרוזת ה' האט'ס גע'פועל'ט

| מס' | שם | משך |
| --- | --- | --- |
| 21. | ואטהר  | 3:05 |
| 22. | ועל ידי זה  | 2:11 |
| 23. | תהא השעה הזאת  | 1:36 |
| 24. | ועל ידי זה  | 1:12 |
| 25. | אבינו מלכנו  | 1:23 |
| 26. | ועל ידי זה  | 1:36 |
| 27. | האט'ס גע'פועל'ט  | 1:37 |
| משך כולל: | משך כולל: | 12:42 |
השתתפו בהקלטות

יוסף משה כהנא
יעקב יהודה דסקל
משה שטעקל
חיליק פרנק
מקהלת הילדים פרחי לחיים
ילד הפלא משה מייער
הרשל בריסק
הרשי ויינבערגר
חברי מקהלה: יעקב רוטבלט, סיני ברמץ, יצחק שפריי, מרדכי רוטלר, מיכאל ויינברגר, משה יוסף וולדמן, חיים מאיר רוט
חברי מקהלת פרחי לחיים: יוסי אורלענדער, נחום ישראל גרינוואלד, נפתלי וייס, מענדי וייס, אהרון מאיר עבער, דוד פויגל, משה כהאן, יעקב שפרונג, יעקב יוסף שפיצר, שרגי ליכטר, יוסי טויבענפעלד, אברהם דוד לונגער, אברהם משה הרצאג, יוסף משה געלבמאן
הערות שוליים

↑  ל"ג בעומר בפתח, זה הזמן לאלבום חדש בסדרת "לחיים טיש", באתר חסידיניוז, ‏י״ג באייר ה׳תש״ע (27/04/10).
| --- | --- |
בקרת זהויות :  MusicBrainz release group: cccf78b6-778d-494b-8304-b005b8e9cf1b
אברהם דרורי

אברהם רפאל דרורי (קוז'ניצקי) (23 במאי 1919 – 20 באוגוסט 1964, י"ב באלול תשכ"ד) היה איש האצ"ל וחבר הכנסת מטעם תנועת החרות.
ביוגרפיה

אברהם דרורי נולד בשנת תרע"ט (1919) בעיר לודז' שפולין. כילד הצטרף לתנועת בית"ר בעיר מגוריו. לאחר שעלה לארץ ישראל ב-1935 שירת כחבר בפלוגות הגיוס של בית"ר באזור השומרון והגליל. אז גם הצטרף למחתרת האצ"ל, ובהמשך עמד בראש בית הספר המרכזי למפקדים של הארגון בשוני. מתוך שורות האצ"ל הצטרף ב-1948 לצה"ל, ושירת כסמג"ד בדרגת רב-סרן.
דרורי היה ממקימי תנועת החרות ויד ימינו של מנחם בגין. הוא שימש כראש אגף הארגון של התנועה ומזכיר ההנהלה. דרורי עמד בראש הפרויקט להקמת בית ז'בוטינסקי בתל אביב. דרורי כיהן כחבר מטעם סיעת תנועת החרות בכנסות הרביעית והחמישית. הוא היה חבר ועדת הפנים, ועדת החינוך והתרבות וועדת הכנסת.
אברהם דרורי היה נשוי לשושנה לבית פט ולהם שלוש בנות: זאבה, סמדר והיציליה (צילי).
אחיו הוא ישראל סדן ממייסדי נוער מזרחי, מייסד "מדרשית נעם" בפרדס חנה ומנהלה הכללי כיובל שנים.
אברהם דרורי נפטר בי"ב באלול תשכ"ד, 20 באוגוסט 1964.
עקרון ההחלפה של לוקאר

עקרון ההחלפה של לוקאר הוא עקרון בזיהוי פלילי שניסח הקרימינולוג הצרפתי דוקטור אדמון לוקאר, הטוען שכל מגע בין אובייקטים משאיר עקבות.